Podziwejcie sie jaki projekty wizualne zrychtowalimy dlo wszyjstkich, kierzy pokożom sie we Katowicach na siódmej edycji Tauron Nowa Muzyka Festiwal 2012:
Anna Szczęsna x Maldoror x Paweł Fabjański - La Virgen Negro
Anna Szczęsna złonaczyła pora lot do zadku rugzak z wtłoczonom Matkom Boskom, kiery było łodpowiedziom na to wiela w Polsce je dewocjonaliów. Ludziom sie to podobało i Ana zaś w 2012 roku wziyna sie do roboty. Pogodała z projektantym mody, Georgiym Matlągiym - Maldororym, kiery tyż som przedstawioł Matka Bosko Czynstochowsko. Jak sie łokozało zrychtowoł szterdzieści rugzaków i inkszych z Czarnom Madonnom. Paweł Fabjański wzion jedyn we rajza do Brazylii. I potym klipsowoł mu zdyńcia kaj ino se uwidzioł. Jak se uznoł, łostawił rugzak i wzion sie za natura. Za wszyjstko to, co go łotaczało.
Jacek Kołodziejski - Terrarium
“Co to je terrarium? Wyglondo aj dziki plac, je zawarte i niynaturalne. Ni mom duszy czowieka kiery durś rajzuje a kraje egzotyczne wprowiajom mie w lynk. Ale trza było przeca iść na jako ugoda, toż znodłech hotel na wybrzeżu Morza Śródziymnego. Mioł łon poradziesiąt lot. Im dłużyj żech tam był, coroz barzij żech se myśloł czy tako była wizja architekta, czy to czas kiery gobko ucieko. Roślin było tam corozto wiyncyj. Miołech wrażyni, że jeżech miyjcu na poły dzikim a na poły zmyślonym. Je to miyjsce dlo czowieka terrarium? Tak żech to poczuł.
Łukasz Ziętek - Full Color Boxes
Kiedy dziwomy sie na cosik piyknego, w naszych gowach i myślach pokazujom sie wielowarstwowe kolaże. Z kożdym doświadczyniym dodowomy nostympny łokaz do naszyj kolekcji. Je to możliwe, że rzeczy kierych sie niy chyci, jak kolor, muzyka idzie zamknyć we gablocir? Full Color Boxes nom pokożom, że idzie.
szl_Latn szl_Latn szl_Latn szl_Latn szl_Latn nno_Latn szl_Latn